title: Decizia nr. 31/12/COL a Autorității AELS de Supraveghere din 1 februarie 2012 de modificare, pentru a optzeci și cincea oară, a normelor procedurale și de fond în domeniul ajutoarelor de stat prin introducerea unui nou capitol privind aplicarea, de la 1 februarie 2012 , a normelor revizuite de evaluare a ajutoarelor de stat pentru sectorul construcțiilor navale

text:
               31.1.2013

               RO

               Jurnalul Oficial al Uniunii Europene

               L 31/77

      DECIZIA NR. 31/12/COL A AUTORITĂȚII AELS DE SUPRAVEGHERE

   din 1 februarie 2012
   de modificare, pentru a optzeci și cincea oară, a normelor procedurale și de fond în domeniul ajutoarelor de stat prin introducerea unui nou capitol privind aplicarea, de la 1 februarie 2012, a normelor revizuite de evaluare a ajutoarelor de stat pentru sectorul construcțiilor navale
   AUTORITATEA AELS DE SUPRAVEGHERE (DENUMITĂ ÎN CONTINUARE „AUTORITATEA”),
   întrucât:
   În temeiul articolului 5 alineatul (2) litera (b) din Acordul privind Autoritatea de Supraveghere și Curtea de Justiție, Autoritatea emite comunicări sau orientări privind aspectele tratate în Acordul privind SEE, în cazul în care acest acord sau Acordul privind Autoritatea de Supraveghere și Curtea de Justiție prevede în mod expres acest lucru sau în cazul în care Autoritatea îl consideră necesar.
   La 7 decembrie 2011, Comisia Europeană a adoptat o comunicare privind aplicarea, de la 1 ianuarie 2012, a normelor revizuite de evaluare a ajutoarelor de stat pentru sectorul construcțiilor navale (JO C 364, 14.12.2011, p. 9).
   Această comunicare are relevanță și pentru Spațiul Economic European.
   Aplicarea uniformă a normelor SEE privind ajutoarele de stat trebuie asigurată pe tot teritoriul Spațiului Economic European, în conformitate cu obiectivul de omogenitate stabilit la articolul 1 din Acordul privind SEE.
   În conformitate cu punctul II de la titlul „GENERALITĂȚI” de la pagina 11 din anexa XV la Acordul privind SEE, Autoritatea, după consultarea Comisiei, trebuie să adopte acte corespunzătoare celor adoptate de Comisia Europeană.
   Prin scrisorile din 19 decembrie 2011, Autoritatea a consultat Comisia Europeană și statele AELS pe această temă,
   ADOPTĂ PREZENTA DECIZIE:
   Articolul 1
   Orientările privind ajutoarele de stat se modifică prin înlocuirea capitolului privind normele de evaluare a ajutoarelor de stat pentru sectorul construcțiilor navale.
   Noul capitol este prevăzut în anexa la prezenta decizie.
   Articolul 2
   Numai textul în limba engleză al deciziei este autentic.

      Adoptată la Bruxelles, 1 februarie 2012.

            Pentru Autoritatea AELS de Supraveghere

         Oda Helen SLETNES

            Președinte

         Sabine MONAUNI-TÖMÖRDY

            Membru al Colegiului

      ANEXĂ

         ORIENTĂRI PRIVIND AJUTOARELE DE STAT PENTRU SECTORUL CONSTRUCțIILOR NAVALE
          (1)

      1.   Introducere

                  (1)

                  Ajutoarele de stat pentru sectorul construcțiilor navale au fost supuse unei serii de scheme specifice, care au fost treptat aliniate dispozițiilor orizontale privind ajutoarele de stat. În comparație cu sectoarele industriale care nu au fost supuse unor norme specifice, schemele aplicabile sectorului construcțiilor navale includeau o combinație atât de dispoziții mai stricte, cât și de dispoziții mai permisive. Prezentele orientări prevăd noi norme de evaluare a ajutoarelor de stat în sectorul construcțiilor navale, ca urmare a expirării, la 31 decembrie 2011, a actualelor Orientări privind ajutoarele de stat pentru sectorul construcțiilor navale (2).

                  (2)

                  Anumite caracteristici disting construcțiile navale de alte sectoare, cum ar fi seriile de producție limitate, dimensiunea, valoarea și complexitatea unităților produse, precum și faptul că prototipurile sunt utilizate, în general, în scop comercial.

                  (3)

                  În lumina acestor caracteristici speciale, Autoritatea consideră că este oportun să se aplice în continuare dispoziții specifice în materie de ajutoare pentru inovare în sectorul construcțiilor navale, asigurându-se în același timp că aceste ajutoare nu afectează în mod nefavorabil condițiile schimburilor comerciale și concurența într-o măsură care contravine interesului comun.

                  (4)

                  Ajutoarele de stat pentru inovare trebuie să conducă la o schimbare în comportamentul beneficiarului ajutorului, astfel încât acesta să își sporească nivelul activităților de inovare și să se desfășoare proiecte sau activități inovatoare care altfel nu ar fi fost efectuate sau care ar fi fost efectuate într-o mai mică măsură. Efectul de stimulare este identificat printr-o analiză contrafactuală, prin compararea nivelurilor de activitate propuse, în condițiile acordării ajutoarelor și în absența acestora. Prin urmare, prezentele orientări identifică cerințe specifice care vor permite statelor AELS să asigure prezența unui efect de stimulare.

                  (5)

                  Un set informal de norme privind ajutoarele pentru inovare în sectorul construcțiilor navale, în special cu privire la costurile eligibile și la confirmarea caracterului inovator al proiectului, a fost elaborat în colaborare cu sectorul de activitate implicat și este aplicat de Autoritate în practica sa decizională. Din motive de transparență, aceste norme ar trebui să fie integrate în mod formal în normele privind ajutoarele pentru inovare.

                  (6)

                  În ceea ce privește ajutoarele regionale, în 2013, Autoritatea va revizui orientările orizontale privind ajutoarele de stat regionale pentru perioada 2007-2013 (3). Prin urmare, în acest moment, Autoritatea nu va aduce nicio modificare normelor specifice privind ajutoarele regionale pentru sectorul construcțiilor navale. Prin urmare, normele specifice privind ajutoarele regionale în domeniul construcțiilor navale, menționate în prezentul capitol, sunt similare celor prevăzute în capitolul anterior privind ajutoarele de stat pentru sectorul construcțiilor navale. Autoritatea va reexamina situația în contextul revizuirii Orientărilor privind ajutoarele de stat regionale.

                  (7)

                  În ceea ce privește creditele la export, obiectivul prezentelor orientări este respectarea obligațiilor internaționale aplicabile.

                  (8)

                  Prin urmare, prezentele orientări cuprind dispoziții specifice în ceea ce privește ajutoarele pentru inovare și ajutoarele regionale pentru sectorul construcțiilor navale, precum și dispoziții privind creditele la export. În plus, ajutoarele pentru sectorul construcțiilor navale pot fi considerate ca fiind compatibile cu piața internă în conformitate cu Acordul privind SEE și cu instrumentele orizontale în materie de ajutoare de stat (4), cu excepția cazului în care există dispoziții contrare prevăzute de aceste instrumente.

                  (9)

                  În conformitate cu articolul 123 din Acordul privind SEE, orice stat AELS poate lua măsurile pe care le consideră necesare pentru protecția intereselor esențiale ale siguranței sale în ceea ce privește finanțarea pentru navele militare.

                  (10)

                  Autoritatea intenționează să aplice principiile enunțate în prezentele orientări până la 31 decembrie 2013. După acea dată, Autoritatea preconizează să includă dispozițiile privind ajutoarele pentru inovare în cadrul orientărilor privind ajutoarele de stat pentru cercetare, dezvoltare și inovare (5), precum și să integreze ajutoarele regionale pentru sectorul construcțiilor navale în Orientările privind ajutoarele de stat regionale.

            2.   Domeniu de aplicare și definiții

                  (11)

                  În temeiul prezentelor orientări, Autoritatea poate autoriza ajutoare pentru șantiere navale sau, în cazul creditelor la export, ajutoare pentru proprietarii de nave acordate pentru construirea, repararea sau transformarea de nave, precum și ajutoare pentru inovare acordate pentru construirea de structuri offshore plutitoare și mobile.

                  (12)

                  În sensul prezentelor orientări, se aplică următoarele definiții:

                              (a)

                              „construcții navale” înseamnă construirea, în SEE, de nave comerciale autopropulsate;

                              (b)

                              „reparații navale” înseamnă operațiunile de reparare sau recondiționare, în SEE, a navelor comerciale autopropulsate;

                              (c)

                              „transformări navale” înseamnă transformarea, în SEE, a navelor comerciale autopropulsate de minimum 1 000 tb (6), cu condiția ca operațiunile de transformare să presupună modificări radicale ale planului de încărcare, ale carcasei, ale sistemului de propulsie sau ale spațiilor destinate pasagerilor;

                              (d)

                              „navă comercială autopropulsată” înseamnă o navă care, prin intermediul propulsiei și direcției sale permanente, are toate caracteristicile de autonavigabilitate pe mare sau pe căi navigabile interioare și aparține uneia dintre următoarele categorii:

                                          (i)

                                          nave maritime de cel puțin 100 tb și nave de navigație interioară de dimensiuni echivalente, utilizate pentru transportul de pasageri și/sau de mărfuri;

                                          (ii)

                                          nave maritime de cel puțin 100 tb și nave de navigație interioară de dimensiuni echivalente, utilizate pentru un serviciu specializat (de exemplu, drage și spărgătoare de gheață );

                                          (iii)

                                          remorchere de cel puțin 365 kW;

                                          (iv)

                                          carcase neterminate ale navelor menționate la punctele (i), (ii) și (iii) care plutesc și sunt mobile;

                              (e)

                              „structuri offshore plutitoare și mobile” înseamnă structuri destinate explorării, exploatării sau producerii de petrol, gaze sau surse regenerabile de energie, care au caracteristicile unei nave comerciale, cu excepția faptului că nu sunt autopropulsate și sunt concepute pentru a fi deplasate de mai multe ori pe parcursul utilizării lor.

            3.   Măsuri specifice

      3.1.   Ajutoare regionale

                  (13)

                  Ajutoarele regionale pentru construcții, reparații sau transformări navale pot fi considerate compatibile cu piața internă dacă îndeplinesc, în special, următoarele condiții:

                              (a)

                              ajutoarele trebuie să fie acordate pentru investiții în retehnologizarea sau modernizarea unui șantier sau unor șantiere existente, nefiind legate de o restructurare financiară a șantierului sau șantierelor în cauză, cu scopul de a îmbunătăți productivitatea instalațiilor existente;

                              (b)

                              în regiunile menționate la articolul 61 alineatul (3) litera (a) din Acordul privind SEE, care respectă harta aprobată de Autoritate pentru fiecare stat AELS pentru acordarea ajutoarelor regionale (7), intensitatea ajutorului nu trebuie să depășească 22,5 % echivalent subvenție brută;

                              (c)

                              în regiunile menționate la articolul 61 alineatul (3) litera (c) din Acordul privind SEE, care respectă harta aprobată de Autoritate pentru fiecare stat AELS privind acordarea ajutoarelor regionale, intensitatea ajutorului nu trebuie să depășească 12,5 % echivalent subvenție brută sau plafonul aplicabil ajutoarelor regionale, reținându-se valoarea cea mai mică;

                              (d)

                              ajutoarele trebuie să se limiteze la susținerea cheltuielilor eligibile, astfel cum sunt definite în Orientările privind ajutoarele de stat regionale pentru perioada 2007-2013.

            3.2.   Ajutoare pentru inovare

      3.2.1.   Cereri eligibile

                  (14)

                  Ajutoarele acordate pentru inovare în sectorul construcțiilor, reparațiilor sau transformărilor navale pot fi considerate compatibile cu piața internă până la o intensitate maximă a ajutorului de 20 % brut, în măsura în care acestea se referă la aplicarea industrială a unor produse și procese inovatoare, adică a unor produse și procese noi sau îmbunătățite în mod substanțial din punct de vedere tehnologic, comparativ cu tehnologia de vârf existentă în industria construcțiilor navale din cadrul SEE, care prezintă un risc de eșec tehnologic sau industrial.

                  (15)

                  Produsele și procesele inovatoare în înțelesul punctului 14 includ îmbunătățiri în domeniul mediului referitoare la calitate și performanță, cum ar fi optimizarea consumului de carburant, emisiile motoarelor, deșeuri și siguranță.

                  (16)

                  Atunci când inovarea are ca obiectiv sporirea protecției mediului și conduce la respectarea standardelor SEE cu cel puțin un an înainte de intrarea în vigoare a acestor standarde sau sporește nivelul de protecție a mediului în absența unor standarde la nivelul SEE sau permite să se depășească aceste standarde, intensitatea maximă a ajutorului poate fi majorată la 30 % brut. Expresiile „standarde SEE” și „protecția mediului” au înțelesul stabilit în Orientările Autorității privind ajutoarele de stat pentru protecția mediului (8).

                  (17)

                  Cu condiția ca acestea să fie conforme cu criteriile menționate la punctul 14, produsele inovatoare se vor referi fie la o nouă categorie de nave, definită prin intermediul primei nave a unei serii potențiale de nave (prototip), fie la elemente inovatoare ale unei nave, care pot fi izolate de navă ca element separat.

                  (18)

                  Cu condiția ca acestea să fie în conformitate cu criteriile menționate la punctul 14, procesele inovatoare se vor referi la conceperea și punerea în aplicare de noi procese în domeniul producției, gestionării, logisticii sau ingineriei.

                  (19)

                  Ajutoarele pentru inovare pot fi considerate compatibile cu piața internă numai dacă sunt acordate în vederea primei aplicări industriale a produselor și proceselor inovatoare.

            3.2.2.   Costuri eligibile

                  (20)

                  Ajutoarele pentru inovare destinate produselor și proceselor trebuie să se limiteze la suportarea cheltuielilor de investiții, proiectare, inginerie și operațiuni de probă direct și exclusiv legate de partea inovatoare a proiectului și efectuate după data depunerii cererii de ajutor pentru inovare (9).

                  (21)

                  Costurile eligibile includ costurile de șantier, precum și costurile pentru achiziționarea de bunuri și servicii de la terți (de exemplu, furnizori de sistem, furnizori la cheie și societăți subcontractante), în măsura în care acele produse și servicii sunt strict legate de inovare. Costurile eligibile sunt definite mai detaliat în apendice.

                  (22)

                  Autoritatea națională competentă, desemnată de statul AELS în scopul punerii în aplicare a ajutoarelor pentru inovare, trebuie să analizeze costurile eligibile pe baza estimărilor furnizate și dovedite de către solicitant. În cazul în care cererea include costuri pentru achiziționarea de bunuri și servicii de la furnizori, aceștia din urmă nu trebuie să fi beneficiat de ajutoare de stat pentru bunurile și serviciile vizând aceleași obiective.

            3.2.3.   Confirmarea caracterului inovator al proiectului

                  (23)

                  Pentru ca ajutoarele pentru inovare să fie considerate compatibile cu funcționarea Acordului privind SEE în conformitate cu prezentele orientări, cererea de ajutor pentru inovare trebuie să fie depusă la autoritatea națională competentă înainte ca solicitantul să încheie un acord cu caracter obligatoriu pentru punerea în aplicare a proiectului specific pentru care se solicită ajutoarele pentru inovare. Cererea trebuie să conțină o descriere a inovării, atât din punct de vedere calitativ, cât și cantitativ.

                  (24)

                  Autoritatea națională competentă trebuie să obțină din partea unui expert independent și competent din punct de vedere tehnic, confirmarea că ajutoarele sunt solicitate pentru un proiect care reprezintă un produs sau un proces nou sau îmbunătățit în mod substanțial din punct de vedere tehnologic, comparativ cu tehnologia de vârf existentă în industria construcțiilor navale din cadrul SEE (apreciere calitativă). Ajutoarele pot fi considerate compatibile cu piața internă doar dacă expertul independent și competent din punct de vedere tehnic confirmă autorității naționale competente faptul că cheltuielile eligibile ale proiectului au fost calculate astfel încât să acopere exclusiv părțile inovatoare ale proiectului în cauză (apreciere cantitativă).

            3.2.4.   Efectul stimulativ

                  (25)

                  În sensul prezentelor orientări, ajutoarele pentru inovare trebuie să aibă un efect stimulativ, și anume trebuie să aibă ca rezultat schimbarea comportamentului destinatarului, astfel încât acesta să își sporească nivelul activității de inovare. Ca rezultat al ajutoarelor, activitatea de inovare trebuie să înregistreze o creștere de volum, o extindere a domeniului de acțiune, o majorare a fondurilor cheltuite sau a rapidității cu care este realizată.

                  (26)

                  În conformitate cu punctul 25, Autoritatea consideră că ajutoarele nu reprezintă un stimulent pentru beneficiar în cazul în care proiectul (10) a început înainte ca beneficiarul să depună o cerere de ajutor la autoritățile naționale.

                  (27)

                  Pentru a verifica dacă ajutoarele vor determina beneficiarul să își modifice comportamentul în așa fel încât să își sporească nivelul activității de inovare, statele AELS trebuie să prezinte o evaluare ex ante a creșterii activității de inovare pe baza unei analize în care se compară o situație în care ajutoarele nu sunt acordate cu o situație în care acestea sunt acordate. Criteriile care trebuie utilizate pot include creșterea activităților inovatoare din punct de vedere al volumului, al extinderii domeniului de activitate, al majorării fondurilor cheltuite sau al rapidității cu care sunt realizate, împreună cu alți factori relevanți de natură cantitativă și/sau calitativă prezentați de către statul AELS în notificarea sa în temeiul articolului 1 alineatul (3) din partea I a Protocolului 3 la Acordul privind Autoritatea de Supraveghere și Curtea de Justiție.

                  (28)

                  În cazul în care poate fi demonstrat un efect semnificativ asupra cel puțin unuia dintre aceste elemente, luând în considerare comportamentul obișnuit al unei întreprinderi în sectorul respectiv, Autoritatea poate concluziona, de regulă, că ajutorul are un efect stimulativ.

                  (29)

                  La evaluarea unei scheme de ajutoare, condițiile referitoare la efectul stimulativ se vor considera a fi îndeplinite în cazul în care statul AELS s-a angajat să acorde ajutoare individuale conform schemei de ajutoare aprobate numai după ce a verificat că efectul stimulativ există, precum și să transmită rapoarte anuale privind punerea în aplicare a schemei de ajutoare aprobate.

                  (30)

                  Aprobarea cererii de ajutor trebuie să fie condiționată de încheierea de către beneficiar a unui acord cu caracter obligatoriu privind efectuarea proiectului sau procesului specific în sectorul construcțiilor, reparațiilor sau transformărilor navale pentru care se solicită ajutoarele pentru inovare. Plățile pot fi efectuate numai după semnarea contractului relevant. În cazul în care contractul este anulat sau proiectul este abandonat, toate ajutoarele plătite trebuie să fie restituite, cu dobândă aplicabilă de la data la care au fost plătite ajutoarele. De asemenea, în cazul în care proiectul nu este finalizat, ajutoarele care nu au fost folosite pentru cheltuielile de inovare eligibile trebuie să fie restituite cu dobândă. Rata dobânzii trebuie să fie cel puțin egală cu ratele de referință adoptate de Autoritate.

            3.3.   Credite la export

                  (31)

                  Ajutoarele în domeniul construcțiilor navale sub formă de facilități de creditare garantate de stat, acordate proprietarilor de nave din țară și din afara țării sau terților pentru construcția sau transformarea de nave, pot fi considerate compatibile cu piața internă în cazul în care îndeplinesc condițiile prevăzute de Acordul privind orientările pentru creditele la export care beneficiază de sprijin public, încheiat în cadrul OCDE în 1998, și cele prevăzute de Acordul sectorial privind creditele la exportul de nave sau orice condiții ulterioare stabilite într-un astfel de acord sau care înlocuiesc acordul.

            4.   Monitorizare și raportare

                  (32)

                  Decizia nr. 195/04/COL a Autorității, astfel cum a fost modificată, privind dispozițiile de punere în aplicare la care se face referire în temeiul articolului 27 din partea a II-a a Protocolului 3 la Acordul dintre statele AELS privind instituirea unei Autorități de Supraveghere și a unei Curți de Justiție (11) solicită statelor AELS să transmită Autorității rapoarte anuale cu privire la toate schemele de ajutor existente în conformitate cu normele stabilite în partea a II-a a Protocolului 3 la Acordul privind Autoritatea de Supraveghere și Curtea de Justiție și în dispozițiile de punere în aplicare a acestuia. La adoptarea unei decizii în temeiul prezentelor orientări privind toate ajutoarele pentru inovare acordate întreprinderilor mari în conformitate cu o schemă aprobată, Autoritatea poate cere statelor AELS să prezinte un raport cu privire la modul în care a fost respectată cerința privind efectul stimulativ în cazul ajutoarelor acordate întreprinderilor mari, folosind în special criteriile menționate la punctul 3.2.4.

            5.   Cumul

                  (33)

                  Plafoanele ajutoarelor stabilite în prezentele orientări se aplică indiferent dacă ajutoarele în cauză sunt finanțate, integral sau parțial, din resurse de stat. Ajutoarele autorizate în temeiul prezentelor orientări nu pot fi combinate cu alte forme de ajutor de stat în sensul articolului 61 alineatul (1) din Acordul privind SEE, prin al căror cumul rezultă o intensitate a ajutorului mai mare decât cea stabilită în prezentele orientări.

                  (34)

                  În cazul în care ajutoarele urmăresc obiective diferite și implică aceleași costuri eligibile, se va aplica plafonul ajutorului cel mai favorabil.

            6.   Aplicarea prezentelor orientări

                  (35)

                  Autoritatea va aplica principiile enunțate în prezentele orientări până la 31 decembrie 2013. Autoritatea va aplica respectivele principii în cazul tuturor măsurilor de ajutor notificate în privința cărora i se solicită să ia o decizie după 1 februarie 2012, chiar dacă proiectele au fost notificate anterior acelei date.

                  (36)

                  În conformitate cu Comunicarea Autorității privind stabilirea normelor aplicabile pentru evaluarea ajutorului de stat ilegal, Autoritatea va aplica principiile enunțate în prezentele orientări în cazul ajutoarelor nenotificate acordate după 31 decembrie 2011.

         (1)  Aceste orientări corespund Cadrului privind ajutoarele de stat pentru sectorul construcțiilor navale, JO C 364, 14.12.2011, p. 9, elaborat de Comisie.

         (2)  JO C 221, 14.9.2006, p. 10 și suplimentul SEE nr. 46, 14.9.2006, p. 1.

         (3)  JO L 54, 28.2.2008, p. 1 și suplimentul SEE nr. 11, 28.2.2008, p. 1.

         (4)  De exemplu, Orientările privind ajutoarele de stat pentru protecția mediului (JO C 144, 10.6.2010, p. 1) stabilesc condițiile în care pot fi autorizate ajutoarele acordate șantierelor navale pentru procesele de producție mai ecologice. În plus, proprietarii de nave pot primi ajutoare pentru achiziționarea unor vehicule de transport noi care depășesc standardele comunitare sau care contribuie la creșterea nivelului de protecție a mediului, în lipsa standardelor comunitare, contribuind astfel, în ansamblu, la efectuarea unor transporturi maritime mai ecologice.

         (5)  JO L 305, 19.11.2009, p. 1 și suplimentul SEE nr. 60, 19.11.2009, p. 1.

         (6)  Tonaj brut.

         (7)  Se face trimitere la punctul 15 din Orientările privind ajutoarele de stat regionale pentru perioada 2007-2013, care prevede că, în prezent, „nicio regiune din statele AELS nu poate beneficia de derogarea prevăzută la articolul 61 alineatul (3) litera (a).”

         (8)  Orientările privind ajutoarele de stat pentru protecția mediului, adoptate în iulie 2008, se referă la expresia „standarde comunitare”.

         (9)  Cu excepția costurilor aferente studiilor de fezabilitate întreprinse cu cel mult 12 luni înainte de depunerea cererii de acordare a unor ajutoare pentru un proces inovator.

         (10)  Acest lucru nu exclude eventualitatea ca potențialul beneficiar să fi realizat deja studii de fezabilitate care nu sunt acoperite de cererea de ajutor de stat.

         (11)  JO L 340, 22.12.2010, p. 1 și suplimentul SEE nr. 72, 22.12.2010, p. 1.

         Apendice

            Costurile eligibile aferente ajutoarelor pentru inovare în sectorul construcțiilor navale

         (1)   Categorie nouă de nave
         În cazul construirii unei noi categorii de nave care este eligibilă a primi ajutoare pentru inovare, costurile eligibile sunt următoarele:

                     (a)

                     costuri pentru dezvoltarea conceptului;

                     (b)

                     costuri pentru proiectarea conceptului;

                     (c)

                     costuri pentru proiectarea funcțională;

                     (d)

                     costuri pentru proiectarea detaliată;

                     (e)

                     costuri pentru studii, teste, machete și costuri similare legate de dezvoltarea și proiectarea navei;

                     (f)

                     costuri pentru planificarea punerii în aplicare a proiectului;

                     (g)

                     costuri pentru testarea și verificarea produsului;

                     (h)

                     costuri cu forța de muncă și costuri generale suplimentare pentru o nouă categorie de nave (curba de învățare).

               La punctele (a)-(g), costurile legate de proiectarea tehnologică standard echivalentă unei categorii de nave anterioare sunt excluse.
         La punctul (h), costurile de producție suplimentare care sunt strict necesare pentru validarea inovării tehnologice pot fi eligibile în măsura în care acestea sunt limitate la minimul necesar. Având în vedere dificultățile de ordin tehnic legate de construcția unui prototip, costurile de producție ale primei nave depășesc, în mod normal, costurile de producție ale navelor-surori următoare. Costurile de producție suplimentare sunt definite ca diferența dintre costul forței de muncă și costurile generale asociate, pentru prima navă dintr-o categorie nouă de nave, și costurile de producție ale navelor următoare din aceeași serie (nave-surori). Costurile cu forța de muncă includ salariile și costurile sociale.
         În consecință, în cazuri excepționale și justificate în mod corespunzător, maximum 10 % din costurile de producție asociate construcției unei noi categorii de nave pot fi considerate drept costuri eligibile în cazul în care aceste costuri sunt necesare pentru a valida inovația tehnică. Un caz este considerat justificat în mod corespunzător atunci când costurile de producție suplimentare sunt estimate ca depășind 3 % din costurile de producție ale navelor-surori următoare.
         (2)   Componente sau sisteme noi ale unei nave
         În cazul componentelor sau sistemelor noi care sunt eligibile a primi ajutoare pentru inovare, următoarele costuri sunt eligibile în măsura în care acestea sunt strict legate de inovare:

                     (a)

                     costuri de proiectare și dezvoltare;

                     (b)

                     costuri cu testarea elementului de inovare, machete;

                     (c)

                     costuri cu materialele și echipamentele;

                     (d)

                     în cazuri excepționale, costurile de construcție și instalare a unei noi componente sau a unui nou sistem care sunt necesare pentru validarea inovării, în măsura în care acestea sunt limitate la minimul necesar.

               (3)   Procese noi
         În cazul proceselor noi care sunt eligibile a primi ajutoare pentru inovare, următoarele costuri sunt eligibile în măsura în care sunt strict legate de procesul de inovare:

                     (a)

                     costuri de proiectare și dezvoltare;

                     (b)

                     costuri cu materialele și echipamentele;

                     (c)

                     costuri cu testarea noului proces, dacă este cazul;

                     (d)

                     costuri cu studiile de fezabilitate întreprinse cu cel mult 12 luni înainte de depunerea cererii de acordare a unui ajutor.


title: Decizia Consiliului din 22 iunie 1998 privind prelungirea duratei Acordului dintre Comunitatea Europeană a Energiei Atomice, Guvernul Japoniei, Guvernul Federației Ruse și Guvernul Statelor Unite ale Americii privind cooperarea în activitățile de proiectare tehnică a reactorului termonuclear experimental internațional (ITER)

text:
Anunţ juridic important

|

31998D0704

Jurnalul Oficial L 335 , 10/12/1998 p. 0061 - 0065 ediţie specială în limba cehă capitol 11 volum 30 p. 119  - 123 ediţie specială în limba estonă capitol 11 volum 30 p. 119  - 123 ediţie specială în limba maghiară capitol 11 volum 30 p. 119  - 123 ediţie specială în limba lituaniană capitol 11 volum 30 p. 119  - 123 LV.ES capitol 11 volum 30 p. 119  - 123 MT.ES capitol 11 volum 30 p. 119  - 123 PL.ES capitol 11 volum 30 p. 119  - 123 SK.ES capitol 11 volum 30 p. 119  - 123 ediţie specială în limba slovenă capitol 11 volum 30 p. 119  - 123

		19980622Decizia Consiliuluidin 22 iunie 1998privind prelungirea duratei Acordului dintre Comunitatea Europeană a Energiei Atomice, Guvernul Japoniei, Guvernul Federației Ruse și Guvernul Statelor Unite ale Americii privind cooperarea în activitățile de proiectare tehnică a reactorului termonuclear experimental internațional (ITER)(98/704/Euratom)CONSILIUL UNIUNII EUROPENE,având în vedere Tratatul de instituire a Comunității Europene a Energiei Atomice, în special articolul 101 al doilea paragraf,având în vedere proiectul de decizie înaintat de Comisie,întrucât, în conformitate cu directivele Consiliului din 8 aprilie 1998, Comisia a purtat negocieri privind prelungirea Acordului dintre Comunitatea Europeană a Energiei Atomice, Guvernul Japoniei, Guvernul Federației Ruse și Guvernul Statelor Unite ale Americii, privind cooperarea în activitățile de proiectare tehnică (EDA) a reactorului termonuclear experimental internațional (ITER) (denumit în continuare "Acordul ITER EDA");întrucât trebuie aprobată prelungirea duratei Acordului ITER EDA,DECIDE:Articol unicSe aprobă prelungirea, de către Comisie, pentru și în numele Comunității, a duratei Acordului dintre Comunitatea Europeană a Energiei Atomice, Guvernul Japoniei, Guvernul Federației Ruse și Guvernul Statelor Unite ale Americii, privind cooperarea în activitățile de proiectare tehnică a reactorului termonuclear experimental internațional.Textul modificării prin care se prelungește Acordul ITER EDA se anexează prezentei decizii, împreună cu textul înțelegerilor pentru prelungirea duratei Acordului ITER EDA.Adoptată la Luxemburg, 22 iunie 1998.Pentru ConsiliuPreședinteleJ. Battle--------------------------------------------------19980622ANEXĂ19980622MODIFICARE REFERITOARE LA PRELUNGIREA DURATEI ACORDULUI ITER EDAModificare referitoare la prelungirea duratei Acordului ITER EDA dintre Comunitatea Europeană a Energiei Atomice, Guvernul Japoniei, Guvernul Federației Ruse și Guvernul Statelor Unite ale Americii, privind cooperarea în activitățile de proiectare tehnică a reactorului termonuclear experimental internaționalCOMUNITATEA EUROPEANĂ A ENERGIEI ATOMICE, GUVERNUL JAPONIEI, GUVERNUL FEDERAȚIEI RUSE ȘI GUVERNUL STATELOR UNITE ALE AMERICII, (denumite în continuare "părțile"),AVÂND ÎN VEDERE acordul dintre părți privind cooperarea în activitățile de proiectare tehnică (EDA) a reactorului termonuclear experimental internațional (ITER), încheiat la 21 iulie 1992 (denumit în continuare "acordul") și protocolul 2 la acordul încheiat la 21 martie 1994,LUÂND ACT de progresul realizat și de propunerile prezentate privind modalitățile de continuare a lucrărilor comune, toate situându-se în cadrul acordului,DORIND să se continue lucrările comune în cadrul acordului pentru a face posibile decizii ulterioare privind construirea și operarea ITER în conformitate cu articolul 1 din acord șiACȚIONÂND în conformitate cu articolul 22 și articolul 25 alineatul (2) din acord,CONVIN să amendeze acordul după cum urmează:Cuvintele "șase ani" din articolul 25 alineatul (1) se înlocuiesc cu cuvintele "nouă ani".Prezenta modificare intră în vigoare în momentul semnării de către părți.+++++ TIFF +++++| Data |+++++ TIFF +++++Pentru Comisia Europeană a Energiei Atomice | 30 iunie 1998 |+++++ TIFF +++++Pentru Guvernul Japoniei | 14 iulie 1998 |+++++ TIFF +++++Pentru Guvernul Federației Ruse | 16 iunie 1998 |Pentru Guvernul Statelor Unite ale Americii [1] | |Dispoziții privind prelungirea duratei acordului ITER EDAI. DOMENIUL DE APLICARE AL ACTIVITĂȚILOR TEHNICE COMUNE1. Activități specifice amplasamentului (amplasamentelor)- Adaptări de proiect specifice conform amplasamentului și estimări ale costurilor pentru acestea,- Analiza privind securitatea și suportul tehnic pentru pregătirea cererilor de licență.2. Proiectare, incluzând opțiuni mai largi și estimări ale costurilor pentru acestea, testarea prototipului și activități de cercetare și dezvoltare, inclusiv studii de fizică.3. Elaborarea documentației pentru achiziții viitoare, cuprinzând rezultatele activităților prevăzute la punctele 1 și 2.II. ALTE ACTIVITĂȚI DE SUSȚINEREPărțile vor urmări:1. să elaboreze propuneri și să colecteze toate informațiile auxiliare necesare pentru realizarea integrală a ITER, inclusiv un proiect de acord pentru construirea și operarea acestuia, și un proiect privind măsurile de aplicare a acordului, precum și informații privind impactul posibil al unor concepte mai largi asupra cursului evolutiv spre energia obținută prin fuziune;2. să adapteze structurile și modurile de funcționare ale echipei centrale comune (JCT) sau ale echipelor naționale (HT) în vederea lansării eficiente a viitoarei construcții, dacă și când aceasta va fi decisă;3. aproape de sfârșitul celui de-al doilea an să analizeze împreună activitățile tehnice comune de la punctul (I), de exemplu pregătirile privind cererile de autorizație, estimările costurilor, evoluția organizatorică, pregătirile pentru construcție și situațiile interne și, după aceea, să pregătească o evaluare comună pentru uzul fiecărei părți.III. CONTRIBUȚIA PĂRȚILOR LA ACTIVITĂȚILE COMUNE1. Activități specifice amplasamentului (amplasamentelor)Fiecare parte se va interesa și va participa la activitățile privind toate caracteristicile amplasamentelor puse la dispoziție. În consecință, aceste activități se vor desfășura în comun și vor fi conduse corespunzător sub responsabilitatea Directorului ITER în cadrul EDA, cu excepția elaborării de către vorbitorii nativi a documentelor necesare în formele și limba părții sau țării gazdă.Părțile interesate:- furnizează, până la a 14-a întâlnire a Consiliului ITER (IC-14, iulie 1998), caracteristicile amplasamentelor în conformitate cu documentul privind condițiile pe care trebuie să le îndeplinească amplasamentul și ipotezele inițiale de proiectare a amplasamentului;- stabilesc în timp util un dialog neoficial cu autoritățile responsabile în scopul pregătirii cererilor de autorizație privind construcția și funcționarea ITER.Directorul și conducătorii echipei naționale (HT) în cauză vor iniția consultări neoficiale astfel încât, având în vedere caracteristicile amplasamentului furnizate de părțile interesate, sarcinile de la punctul (I) (1) să poată apărea în programul de lucru ce urmează să fie prezentat la IC-14 în cadrul reuniunii corespunzătoare a Comitetului consultativ de gestiune (MAC).Adaptările proiectului vor fi efectuate acordându-se importanța corespunzătoare controlului costurilor estimative ale proiectului.2. Asistență GeneralăPărțile:- Vor menține echipa centrală comună (JCT) și vor îndeplini sarcinile atribuite;- vor asigura contribuția voluntară în diverse domenii, inclusiv consolidarea bazei științifice pentru activitățile indicate la punctul (I) (2), de exemplu, valorificând acordurile voluntare existente;- vor continua să furnizeze amplasamente comune de lucru (JWS) și să susțină intensificarea legăturilor reciproce.3. Resurse estimateResursele estimate pentru domeniul de activitate avut în vedere la punctul (I) (în afara celor deja angajate prin acordurile de atribuire a sarcinilor) propuse de director și susținute de Consiliul ITER (înregistrarea IC-12 a deciziei 6.1.1, anexa 9), sunt următoarele:— personalul echipei centrale comune (JCT) | aproximativ 396 ani/persoane |— activitatea de proiectare a echipei naționale (HT) | aproximativ 370 ani/persoane |— asistență CAD | 1 la 4 proiectanți |— fond comun aproximativ | 2,5 milioane $/an |— cercetare și dezvoltare | aproximativ 175000 IUA (unități de cont ITER) |Fiecare parte va depune eforturi susținute pentru a furniza cota sa de resurse (articolele 12 și 14 din acord) pentru îndeplinirea obligațiilor sale în conformitate cu articolul 17 alineatul (1) din acord.IV. MĂSURI ÎN VIGOARE1. Dacă părțile nu stabilesc altfel în scris, aceste dispoziții se vor aplica pe perioada de prelungire a duratei împreună cu celelalte dispoziții anterioare, stabilite în momentul semnării acordului și a protocolului 2.2. Dispozițiile actuale privind țările terțe în conformitate cu articolul 19 din acord rămân în vigoare.3. AIEA va continua să acorde facilități și asistență, în conformitate cu articolul 20 din acord.V. DISPOZIȚII FINALEPărțile vor întreprinde activitățile comune cu intenția generală de a permite un început eficient al unei posibile construcții viitoare a ITER și recunosc, în acest sens, importanța întreprinderii acțiunilor pregătitoare în toate domeniile relevante.[1] Termenii aprobării date de Guvernul Statelor Unite ale Americii sunt exprimați în declarația alăturată:Acord privind continuarea participării Statelor Unite în procesul stabilit prin Acordul dintre Comunitatea Europeană a Energiei Atomice, Guvernul Japoniei, Guvernul Federației Ruse și Guvernul Statelor Unite ale Americii privind cooperarea în activitățile de proiectare tehnică a reactorului termonuclear experimental internaționalGuvernul Statelor Unite ale Americii,recunoscând dorința Comunității Europene a Energiei Atomice, Guvernului Japoniei și Guvernului Federației Ruse de a continua cooperarea în activitățile de proiectare tehnică a reactorului termonuclear experimental internațional,dorind să finalizeze activitățile în desfășurare și să negocieze un nou acord internațional privind colaborarea în domeniul fuziunii nucleare,convine să continue participarea la procesul în desfășurare, stabilit prin acord pe o perioadă de un an începând cu data de 22 iulie 1998.Participarea la acest proces depinde de disponibilitatea unor fonduri adecvate și nu reprezintă un angajament de a construi un dispozitiv.Adoptat la Viena, 22 septembrie 1998.Pentru Statele Unite ale Americii--------------------------------------------------


title: Decizia Consiliului din 16 martie 1998 privind încheierea Acordului între Comunitatea Europeană și Statele Unite ale Americii cu privire la măsurile sanitare pentru protejarea sănătății publice și animale în comerțul cu animale vii și produse de origine animală

text:
               03/Volumul 23

               RO

               Jurnalul Ofícial al Uniunii Europene

               259

         31998D0258

               L 118/1

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 16 martie 1998
   privind încheierea Acordului între Comunitatea Europeană și Statele Unite ale Americii cu privire la măsurile sanitare pentru protejarea sănătății publice și animale în comerțul cu animale vii și produse de origine animală
   (98/258/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 113 coroborat cu articolul 228 alineatul (2) prima teză,
   având în vedere propunerea Comisiei,
   întrucât Acordul între Comunitatea Europeană și Statele Unite ale Americii cu privire la măsurile sanitare pentru protejarea sănătății publice și animale în comerțul cu animale vii și produse de origine animală furnizează mijloacele adecvate pentru punerea în aplicare a dispozițiilor Acordului OMC privind aplicarea măsurilor sanitare și fitosanitare în ceea ce privește măsurile de sănătate publică și animală;
   întrucât acordul va contribui la facilitarea schimburilor bilaterale între Comunitatea Europeană și Statele Unite ale Americii cu animale vii și produse de origine animală prin recunoașterea progresivă a echivalenței măsurilor sanitare, recunoașterea stării de sănătate animală, aplicarea regionalizării și îmbunătățirea comunicării și cooperării;
   întrucât este oportun să se instituie o procedură care să asigure o cooperare strânsă și eficientă între Comisie și statele membre în cadrul Comitetului permanent veterinar;
   întrucât acordul ar trebui aprobat în numele Comunității,
   DECIDE:
   Articolul 1
   Acordul între Comunitatea Europeană și Statele Unite ale Americii cu privire la măsurile sanitare pentru protejarea sănătății publice și animale în schimburile cu animale vii și produse de origine animală este aprobat în numele Comunității.
   Textul acordului și al anexelor se anexează la prezenta decizie.
   Articolul 2
   Președintele Consiliului este autorizat să numească persoana împuternicită (persoanele împuternicite) să semneze acordul prin care Comunitatea își asumă obligații. (1)

   Articolul 3
   Măsurile necesare pentru punerea în aplicare a prezentului acord, inclusiv în ceea ce privește garanțiile privind carnea proaspătă și produsele pe bază de carne echivalente cu cele prevăzute de Directiva 72/462/CEE (2), sunt stabilite în conformitate cu procedura prevăzută la articolul 30 din respectiva directivă.
   Articolul 4
   Comisia, asistată de reprezentanții statelor membre, reprezintă Comunitatea în cadrul comitetului mixt prevăzut la articolul 14 alineatul (1) din acord.
   Poziția Comunității cu privire la subiectele care urmează să fie luate în discuție în cadrul comitetului mixt este stabilită în cadrul organismelor responsabile ale Consiliului, în conformitate cu dispozițiile tratatului.
   Modificările aduse anexelor la acord, în urma recomandărilor comitetului mixt, se adoptă în conformitate cu procedura prevăzută la articolul 29 din Directiva 72/462/CEE.
   Articolul 5
   Prezenta decizie se publică în Jurnalul Oficial al Comunităților Europene. Decizia produce efecte la data publicării.

      Adoptată la Bruxelles, 16 martie 1998.

            Pentru Consiliu

            Președintele

         J. CUNNINGHAM

      (1)  Trebuie să se țină seama de faptul că la adoptarea Deciziei 98/258/CE (a se vedea și JO C 136, 1.5.1998, p. 1-11) Consiliul a convenit că Acordul cu Statele Unite va fi semnat o dată ce se va stabili în cadrul Consiliului, prin majoritate calificată, că a doua normă propusă privind starea de sănătate animală în Comunitatea Europeană, care va fi publicată de Statele Unite în Registrul Federal, este în conformitate cu scrisoarea domnului Glickman din 10 martie 1998 (JO C 136, 1.5.1998, p. 2) și în special cu privire la pesta porcină clasică și boala veziculară a porcului (a se vedea JO L 118, 21.4.1998, p. 15, anexa III). Prin urmare, data intrării în vigoare a Acordului cu Statele Unite va fi publicată în Jurnalul Oficial al Comunităților Europene de către Secretariatul General al Consiliului o dată ce a fost semnat și procedurile prevăzute la articolul 16 al Acordului menționat au fost încheiate.

      (2)  JO L 302, 31.12.1972, p. 28. Directivă astfel cum a fost modificată ultima dată prin Directiva 97/79/CE (JO L 24, 30.1.1998, p. 31).


title: Decizia Comisiei din 13 ianuarie 2017 de înlocuire a unui membru al Grupului părților interesate din cadrul platformei REFIT

text:
               18.1.2017

               RO

               Jurnalul Oficial al Uniunii Europene

               C 16/3

         DECIZIA COMISIEI
   din 13 ianuarie 2017
   de înlocuire a unui membru al Grupului părților interesate din cadrul platformei REFIT
   (2017/C 16/03)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia C(2015) 3261 final a Comisiei din 19 mai 2015 de instituire a platformei REFIT, în special articolul 4,
   întrucât:

               (1)

               Articolul 4 din Decizia C(2015) 3261 final a Comisiei de instituire a platformei REFIT (denumită în continuare „platforma”) prevede că această platformă va cuprinde un „grup al reprezentanților guvernelor” și un „grup al părților interesate”. Acesta din urmă va fi compus din maximum 20 de experți, dintre care doi reprezintă Comitetul Economic și Social European și Comitetul Regiunilor, restul fiind reprezentanți ai mediului de afaceri, inclusiv ai IMM-urilor, și ai partenerilor sociali și organizațiilor societății civile care au o experiență directă în aplicarea legislației Uniunii. În cadrul Grupului părților interesate, experții vor fi numiți în nume propriu sau pentru a reprezenta un interes comun al mai multor părți interesate.

               (2)

               Articolul 4 alineatul (4) din decizia menționată anterior prevede că, la propunerea prim-vicepreședintelui Comisiei, Comisia numește membrii Grupului părților interesate în urma unei selecții efectuate în rândul persoanelor cu experiență directă în aplicarea legislației Uniunii care au răspuns la cererea de candidaturi. Numirile trebuie să asigure, în măsura posibilului, o reprezentare echilibrată a diferitelor sectoare și regiuni ale Uniunii și egalitatea de gen. Articolul 4 alineatul (5) din decizie prevede că membrii vor fi numiți până la 31 octombrie 2019. În temeiul articolului 4 alineatul (6) din decizie, membrii care demisionează pot fi înlocuiți pentru restul mandatului lor.

               (3)

               Decizia C(2015) 9063 final a Comisiei din 16 decembrie 2015 de numire a membrilor Grupului părților interesate din cadrul platformei REFIT (1) prevede că, în cazul în care calitatea de membru al Grupului părților interesate a unei persoane încetează în cursul mandatului platformei, prim-vicepreședintele poate desemna un înlocuitor de pe lista inițială a candidaților care au răspuns la cererea de exprimare a interesului pentru a deveni membru al Grupului părților interesate,

               (4)

               Ca urmare a demisiei, începând cu 26 septembrie 2016, a domnului Juraj Krivošik din calitatea de membru al Grupului părților interesate, prim-vicepreședintele Comisiei a numit-o pe doamna Sara Pereira pentru a-l înlocui pe domnul Krivošik pentru restul mandatului,

         DECIDE:
   Articol unic
   Doamna Sara Pereira este numită membră a Grupului părților interesate din cadrul platformei REFIT până la 31 octombrie 2019 (a se vedea anexa la prezenta decizie).

      Adoptată la Bruxelles, 13 ianuarie 2017.

            Pentru Comisie

         Frans TIMMERMANS

            Prim-vicepreședinte

      (1)  JO C 425, 18.12.2015, p. 8.

      ANEXĂ

                  Nume

                  Cetățenie

                  Reprezintă un interes comun al mai multor părți interesate dintr-un anumit domeniu de politică

                  Angajatorul actual

                  Dna Sara Pereira

                  PT

                  DA

                  Centrul de competitivitate și tehnologie pentru industria forestieră (AIFF)